OpenLLM-France/wikimedia huggingface dataset:
# FORM (sistema de manipulació simbòlica)

FORM és un programari científic basat en la manipulació simbòlica. El programa llegeix fitxers de text que contenen definicions d'expressions matemàtiques, així com enunciats que li indiquen com manipular aquestes expressions. El seu autor original és Jos Vermaseren de Nikhef, l'institut holandès de física subatòmica. És utilitzat àmpliament en càlculs teòrics de física de partícules, però no es limita a aplicacions en aquest camp específic.
FORM es va desenvolupar l'any 1984 com a successor de Schoonschip, un motor d'àlgebra desenvolupat per M.J.G. Veltman. Inicialment es va escriure en Fortran 77, però el 1989 es va reescriure en C abans del llançament de la versió 1.0. Les versions 2.0 i 3.0 van aparèixer el 1991 i 2000, respectivament. Es va lliurar en codi obert l'agost de 2010 sota la llicència GPL.

## Característiques

* Definició d'expressions matemàtiques que contenen objectes diversos (símbols, funcions, índexs, ...) amb operacions aritmètiques elementals
* Expressions matemàtiques llargues arbitràries (limitades només per l'espai en disc)
* Execució multifils, versió paral·lelitzada per a clústers d'ordinadors
* Potent combinació i substitució de patrons
* Càlcul ràpid de traces de matrius, especialment de matrius gamma
* Funcions matemàtiques incorporades
* Sortida en diversos formats (text sense format, codi Fortran, codi Mathematica)
* Comunicació externa amb altres programes

## Exemple d'ús

Un fitxer de text que conté
demana a FORM que crei una expressió anomenada myexpr, hi substitueixi el símbol y per x, i mostri el resultat a la pantalla, donant com a resultatː

## Aplicacions a la física d'altes energies i altres camps

* Mincer: un paquet de programari que utilitza FORM per a calcular diagrames de propagació sense massa amb fins a tres bucles.
* FORM ha estat l'eina essencial per a calcular la funció beta de la QCD amb correccions d'ordre superior.
* L'estructura matemàtica dels valors de la funció zeta múltiple s'ha investigat amb programes dedicats basats en FORM.
* El paquet de programari FormCalc que s'utilitza àmpliament en física de partícules per a calcular diagrames de Feynman està basat en FORM.

## Referències

* ↑ Blümlein, J.; Broadhurst, D.J.; Vermaseren, J.A.M. Computer Physics Communications, 181, 3, 2010, pàg. 582–625. arXiv: 0907.2557. Bibcode: 2010CoPhC.181..582B. DOI: 10.1016/j.cpc.2009.11.007.

## Enllaços externs

* FORM - Lloc web oficial
* The FORM online manual
* Debian — Details of package form
* Linux packages: ArchLinux, Debian, Gentoo, Ubuntu
* Hippel, Matt von. «Crucial Computer Program for Particle Physics at Risk of Obsolescence» (en anglès). Quanta Magazine, 01-12-2022.
# John Forbes Royle

John Forbes Royle (Kanpur, 1799 - Middlesex, 2 de gener de 1858) va ser un cirurgià, botànic i professor de materia medica britànic. En treballar per a la Companyia Britànica de les Índies Orientals com a assistent cirurgià va començar interessant-se per la botànica i la geologia de les Índies. Va esdevenir administrador del jardí botànic que la Companyia va crear a Saharanpur.
És més conegut per la seva descripció de la flora de l'Himàlaia.

## Obres

* On the Antiquity of Hindu Medicine (1837)
* Illustrations of the Botany and other branches of Natural History of the Himalayan Mountains (1834-1840)
* Flora of Cashmere
* An Essay on the Productive Resources of India (1840)
* On the Culture and Commerce of Cotton in India and Elsewhere (1851)
* The Fibrous Plants of India fitted for Cordage (1855)

## Referències

* ↑ Es poden consultar els tàxons descrits per aquest autor a International Plant Names Index (anglès)
* ↑ Reddy DV, Subba «John Forbes Royle, botanist, medical historian, teacher, and benefactor of British Empire» (en anglès). Bull Inst Hist Med Hyderabad, 3, 4-1973, pàg. 79-87.
* ↑ «John Forbes Royle (1799-1858)». A: Encyclopedia Britannica (en anglès), 1911.
# Cabezas cortadas

Cabezas cortadas és una pel·lícula filmada pel cineasta brasiler Glauber Rocha exiliat a Espanya l'any 1970, i que no fou estrenada al Brasil fins al 1979. El rodatge es va dur a terme a la comarca de l'Alt Empordà. És una de les pel·lícules menys conegudes de la filmografia de Rocha i el cas és singular, ja que el film tracta sobre la bogeria decadent d'un dictador, tot això sota el context franquista de l'època.

## Argument

Des del seu exili a Espanya, Rocha filma aquesta al·legoria contra les dictadures inspirada en Buñuel, la seva pròpia versió de la història de la interacció entre Espanya i Amèrica, sense estalviar en metàfores visuals. En el fons d'un castell de conte, l'exiliat manaia d'El Dorado (Francisco Rabal) crida a les seves terres, nostàlgic, i planeja el retorn. Pels camins caminen els captaires, els miracles i els exèrcits. Va dir el propi Glauber Rocha: "Cabezas cortadas desmunta tots els esquemes dramàtics del teatre i del cinema. El cinema del futur serà so, llum, deliri, aquella línia interrompuda des de L'Âge d'or".

## Crítiques

| « | «(...) Glauber Rocha parla de la història d'Amèrica Llatina, de Perón, dels ibèrics, moros i cristians, mostrant Espanya com una ruïna, com un boig que en el moment de morir torna a establir la monarquia. Parla de Perón, de Franco, de Batista, d'aquests dictadors que s'exilien a Espanya, però construeix un somni, materialitzant l'inconscient en sons-imatges. I quan l'inconscient, el somni, irromp en la realitat és com una màquina estranya a aquella realitat. Per a Glauber, com va dir André Breton, "la metàfora té la capacitat d'esculpir l'espai del real, en el caos de la raó". Un cap grec, el cap d'una civilització, la greco-romana-cristiana, va aparèixer en el fang, tallada. Glauber construeix una hipèrbola. Damunt de les paraules-títol Cabezas cortadas, apareix una imatge formant figura de llenguatge audiovisual. El cap és un cap tallat d'una estàtua grega. I dins del cap que es crea tot, la ciència, el raonament. Tallar els caps. Tallar les amarres de la raó, del coneixement racional, del positivisme, per a comprendre. Tall en el pensament racionalista. L'oposició passió-raó» | » |
| — Muerte del Patriarcado (política y ética). Raquel Gerber en Filme y Cultura nº 34. Río de Janeiro. Enero/febrero/marzo. 1980, p.36) |||

## Repartiment

* Pierre Clémenti - Pastor;
* Francisco Rabal - Díaz II;
* Marta May - D. Soledad;
* Rosa María Penna - Dulcinea;
* Emma Cohen - prostituta;
* Luis Ciges - captaire;
* Telesforo Sánchez - pare;
* Víctor Israel – metge

## Referències

* ↑ «Cabezas cortadas» (en portuguese). Cinemateca Brasileira. Arxivat de l'original el 2 de maig 2014. [Consulta: 1r maig 2014].
* ↑ Cabezas cortadas (Glauber Rocha, 1970) a otroscineseuropa.com
* ↑ ; Dennison, Stephanie«Brazilian National Cinema». Routledge, 01-05-2014.
* ↑ ; Pinazza, Natália«Directory of World Cinema: Brazil». Intellect Books, 14-02-2019.
* ↑ «Copia archivada». Arxivat de l'original el 3 de febrer de 2014. [Consulta: 31 gener 2014].
* ↑ https://web.archive.org/web/20080423205830/http://www.tempoglauber.com.br/espanol/f_cabecas.html
# Partit de la Llibertat (Lituània)

El Partit de la Llibertat (en lituà: Laisvės Partija) és un partit polític de Lituània

## Història

Fundat l'1 de juny de 2019 i dirigit per l'ex membre del Moviment dels Liberals Aušrinė Armonaitė. El partit té les seves arrels a la llista de l'alcalde de Vilnius, Remigijus Šimašius, "Per Vilnius, de la qual estem orgullosos!", que va guanyar les eleccions al consell i a l'alcaldia de la capital lituana. El partit va ser acceptat com a membre de ple dret de l'Aliança de Liberals i Demòcrates per Europa a l'octubre del 2019.
Com que cap partit o coalició electoral va aconseguir la majoria absoluta a les eleccions legislatives lituanes de 2020 es va formar un govern de coalició. El 15 d'octubre, quatre dies després de la primera volta, els líders de la Unió Patriòtica - Democristians Lituans, el Moviment Liberal i el Partit de la Llibertat formar un govern de coalició encapçalat com a primera ministra per Ingrida Šimonytė, que va prendre possessió del càrrec el 25 de novembre de 2020. A les eleccions legislatives lituanes de 2024 no va aconseguir representació i Šimonytė va presentar la seva renúncia al liderat.

## Ideari

Segons el programa del Partit de la Llibertat, el partit defensa el següent:
* Legalització del matrimoni homosexual.
* Neutralitat de carboni per a l'any 2040.
* Despenalització de drogues.
* Possibilitat de fer el servei militar com a servei civil, per exemple, a hospitals o escoles.

## Resultats electorals
### Seimas

| Any | Líder | Vots | % | Escons | +/- | Pos. | Govern |
| 2020 | Aušrinė Armonaitė | 107.093 | 9,11 | 11 / 141 | 10 | 5è | Coalició |
| 2024 | Aušrinė Armonaitė | 55,845 | 4.62 | 0 / 141 | 11 | 7è | Extraparlamentari |

### Parlament Europeu

| Any | Vots | % | Escons | +/– | Grup |
| 2024 | 54,797 | 8.1 (#4) | 1 / 11 | 1 | Renovar Europa |

## Referències

* ↑ New liberal party to be founded in Lithuania
* ↑ Web Laisves Partija
* ↑ ALDE member parties
* ↑ Dalia Plikūnė, Simona Voveriūnaitė. «Šimonytė Nausėdai ant stalo deda ministrų sąrašą: pateiktos konkrečios pavardės» (en lituà). Delfi, 18-11-2020. [Consulta: 28 octubre 2024].
* ↑ «Po nesėkmingų rinkimų iš Laisvės partijos vadovės posto traukiasi A. Armonaitė» (en lituà). Alfa, 03-11-2024. [Consulta: 11 novembre 2024].
* ↑ «Programa» (en lituà), 2020.

## Enllaços externs

* Web Laisves Partija (lituà)
# Hamazasp I d'Ibèria

Hamazasp I o Amazasp I d'Ibèria fou un rei d'Ibèria que hauria regnat des de vers el 103 al 113 segons Brosset o del 106 al 116 segons Toumanoff, però probablement del 105 al 114. Les cròniques tradicionals georgianes el fan rei a Armazi. La crònica de Léonti Mroveli dona molt poca informació sobre el seu regnat, diu només que fou el 14è rei i que fou el fill i successor d'Azork d'Ibèria. Fou el pare de Pharsman II el Benefactor (Kveni)
Un epitafi contemporani trobat a Roma indica que sota Trajà vers l'any 114, «l'il·lustre parent del rei, Amazaspus, germà del rei Mitridates, nadiu de les terres properes de la mar Càspia, iber, fill d'iber, fou enterrat aquí... després d'haver mort en un combat contra els parts». Es creu que aquest Amazaspus era el comandant de les forces d'Ibèria aliades de Roma a la batalla de Nísibis i que era un fill segon del rei Pharsman I d'Ibèria. L'existència d'altres Mitridates complica la identificació, ja que el fill petit de Pharsman d'Iberia fou Qartam d'Ibèria; no és propi parlar del parent del rei i després del germà del rei, i semblaria que la filiació doncs no està ben establerta.

## Referències

* ↑ Marie-Félicité Brosset, Histoire de la Géorgie, pàg. 71
* ↑ Cyril Toumanoff, Chronology of the early Kings of Iberia, Traditio, Vol. 25 (1969), p. 14
* ↑ Robert W. Thomson, Rewriting Caucasian History: The Medieval Armenian Adaptation of the Georgian Chronicles: The Original Georgian Texts and the Armenian Adaptation, Oxford University Press, 1996 (ISBN 0198263732), pàg. 60.
* ↑ Guiorgui Leon Kavtaradzé, «Georgian Chronicles and the “raison d'être” of the Iberian Kingdom », (Caucasica II), a Orbis Terrarum, Journal of Historical Geography of the Ancient World, no 6, 2000, Franz Steiner Verlag, Stuttgart, 2001, pàg. 218 .
# Hipopnea

En medicina, la hipopnea és una disminució del flux aeri de magnitud superior al 50% del flux basal, mantinguda durant més de 10 segons, amb una reducció d'un 3–4% de la saturació d'oxigen en sang.

## Referències

* ↑ Gould, G.A.; Whyte, K.F.; Rhind, G.B.; Airlie, M.A.; Catterall, J.R.; Shapiro, C.M.; Douglas, N.J. «The sleep hypopnea syndrome» (en anglès). The American Review of Respiratory Disease, 137, 1988, pàg. 895–898.

## Vegeu també

* Hipoventilació
* Apnea
# Front de Lluita Popular Palestina

El Front de Lluita Popular Palestina (àrab: جبهة النضال الشعبي الفلسطيني, Jahbat an-Niḍāl ax-Xaʿbī al-Filasṭīnī) és una organització ex-terrorista palestina dirigida per Samir Ghawshah. Tot i disposar d'un seient en el Consell Executiu de l'Organització per a l'Alliberament de Palestina, es tracta d'un grup amb escassa influència en l'escena política palestina. De caràcter secular i socialista, està fortament vinculat a Fatah.

## Història

Aquesta organització va ser fundada en 1967 a Cisjordània a partir d'una escissió del Front Popular per a l'Alliberament de Palestina. Propera des dels seus inicis a Fatah, es va incorporar a la mateixa en 1971 per abandonar-la dos anys més tard. En 1974 va abandonar també l'OLP per ser un dels grups fundadors del Front del Rebuig palestí creat com a reacció a la política moderada de Yasir Arafat. Per aquelles dates, el FLPP empleaba els mateixos mètodes terroristes que altres grups palestins i va participar en l'atemptat contra civils israelians en l'aeroport d'Atenes en 1969.
Vinculada a Egipte des de la seva ruptura amb l'OLP, des de 1982 va rebre el suport de Síria i Líbia juntament amb altres grups palestins enfrontats a Arafat. Membres del FLPP van ser sospitosos de l'atemptat terrorista contra el vol 103 de Pa Am en 1988, encara que el seu líder ho va negar.
En 1991, després d'acceptar la Resolució 242 de l'ONU i les negociacions amb Israel, el FLPP va ser readmès en l'OLP encara que a costa d'una escissió. Una facció minoritària encapçalada per Khalid Abdelmajid es va instal·lar a Damasc sota la protecció del règim sirià.
El FLPP va participar en les eleccions legislatives palestines de 1996 amb dotze candidats que van obtenir el 0,76% dels vots. En les eleccions de 2006 va formar part de la coalició Lliberteu i Justícia Social, sense aconseguir tampoc cap representant en aconseguir el 0,72% dels sufragis.

## Organitzacions afiliades

El FLPP compta amb algunes organitzacions sectoriles també minoritàries: de treballadors, de joves, d'estudiants, de dones i de professors. Publica Sawt an-Nidhal (La Veu de la Lluita).

## Resultats electorals
### Consell Legislatiu

| Any | Vots | % | Escons | +/– | Pos. |
| 1996 | 26,034 | 0.74 | 0 / 88 | Nou | 6è |
| 2006 | 7,127 | 0.72 | 0 / 132 | = | 7è |

## Enllaços externs

* Web oficial Arxivat 2007-06-10 a Wayback Machine. (Desactivat)
# William Webb Ellis

William Webb Ellis (Salford, Lancashire, 24 de novembre de 1806 – Menton - França, 24 de gener de 1872) és considerat com l'inventor del rugbi modern.
Segons la llegenda William Webb Ellis va crear aquest esport durant un partit de futbol el 1823, que disputava en la localitat anglesa de Rugby. Després de prendre la pilota amb les mans, va carregar contra els adversaris.
Actualment el trofeu de la Copa del Món de Rugbi s'anomena Copa Webb Ellis (Webb Ellis Cup en anglès)

## Llegenda i controvèrsia

William era fill de James Ellis, un oficial de la guàrdia mort el 1811, i de Ann Webb. La família es va traslladar a la ciutat de Rugby on William va freqüentar l'escola pública entre el 1816 i el 1825.
Segons es contà posteriorment, en un partit del 1823 Ellis va agafar la pilota amb les mans i la va dipositar a l'àrea de gol adversària davant de la mirada estupefacta del públic present. Aquesta afirmació, però, es basa únicament en un testimoni que assegurava haver estat present durant aquest "naixement del rugbi"; aquest, però, va morir sense convèncer molts periodistes de la veracitat de les seves paraules. Un altre possibilitat és que en William fes una mena de demostració d'un esport anomenat caid, un antic joc irlandès similar al rugbi i al seu antecessor, el futbol gaèlic.
Durant la primera recerca de proves de la renascuda IRB (International Rugby Board), es van establir contactes amb molts ex-estudiants que van freqüentar l'etapa d'estudis amb Ellis, però molts ni el recordaven, altres que van assegurar conèixer-lo de vista, no recordaven la seva carrera amb la pilota a les mans fins a l'àrea de gol rival.
És molt probable que el rugbi nasqués a Rugby, i que fossin un grup d'estudiants els que canviessin les regles del futbol convencional per derivar al nou esport. Cosa que no era estranya a l'època, ja que es van produir moltes variants ideades per grups d'estudiants.

## La placa

A l'escola de Rugby s'hi pot trobar una placa amb aquesta inscripció:
* THIS STONE
* COMMEMORATES THE EXPLOIT OF
* WILLIAM WEBB ELLIS
* WHO WITH A FINE DISREGARD FOR THE RULES OF FOOTBALL
* AS PLAYED IN HIS TIME
* FIRST TOOK THE BALL IN HIS ARMS AND RAN WITH IT
* THUS ORIGINATING THE DISTINCTIVE FEATURE OF
* THE RUGBY GAME
* A.D. 1823
* AQUESTA PLACA
* COMMEMORA LA FITA DE
* WILLIAM WEBB ELLIS
* EL QUAL VA DESPRECIAR LES REGLES DEL FUTBOL
* DESEMPENYAT EN EL SEU TEMPS
* EL PRIMER EN PRENDRE LA PILOTA EN ELS SEUS BRAÇOS I EN CÓRRER AMB ELLA
* PER TANT, QUI VA ORIGINAR LA CARACTERÍSTICA DISTINTIVA DEL
* JOC DEL RUGBI
* A.D. 1823
# Ormazd VI

Ormazd VI (en persa هرمز) fou un rei sassànida rei d'una part de l'imperi sassànida del 630 a 631. Fou un del molts pretendents que van sorgir després de l'assassinat de Cosroes II (590–628) el 628. Es va mantenir aproximadament dos anys (630–632) en el districte de Nísibis. Era net de Cosroes II.

## Referències

* ↑ article Hormozd
# Cal Bisbe Mas

Cal Bisbe Mas és una obra de Mataró (Maresme) protegida com a Bé Cultural d'Interès Local.

## Descripció

Casal de planta baixa, dues plantes pis i pati amb una construcció annexa amb columnes pròpies del romanticisme de finals de segle. A l'interior destaca l'estructura de les tres voltes de canó i dues de mocador donant al pati, l'escala principal i les pintures al fresc de la planta baixa obra del pintor italià del segle xix Carlo Crenaci. A la façana s'observa obertures amb brancals i llindes de pedra en planta baixa i una porta amb decoració en talla de fusta, tres balcons amb brancals i llindes de pedra a les plantes superiors, els del primer pis amb enreixat de forja i rajola vidriada, i dues finestres amb xafarderes de fusta al primer pis. La façana que segueix la curvatura del carrer, presenta un esgrafiat enbetat a la planta baixa i amb elements decoratius al·legòrics a un antic propietari (Soleret).
Els dibuixos de l'esgrafiat corresponen a Santiago Alsina i Borrell i daten de l'octubre de 1941.

## Referències

* 1 2 «Cal Bisbe Mas». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 febrer 2019].

## Enllaços externs

* «Cal Bisbe Mas». entari del Patrimoni Arqueològic i Paleontològic de Catalunya. Direcció General del Patrimoni Cultural.
# Riòmetre

Un riòmetre - en anglès riometer (relative ionospheric opacity meter) - és un instrument utilitzat per quantificar la quantitat de l'ona electromagnètica en l'atmosfera. Es tracta d'un radioreceptor especialment dissenyat per controlar ininterrompudament el soroll còsmic (emissió ràdio de fons que procedeix de l'espai exterior). Com el nom implica, un riòmetre mesura l'opacitat de la ionosfera. A falta de qualsevol absorció ionosfèrica, aquest soroll de ràdio, del qual es feia una mitjana durant un període prou llarg, forma una corba de dia silenciós. La diferència entre la corba de dia silenciós i el senyal de riòmetre és un indicador de la quantitat d'absorció, i es mesura en decibels. Els riòmetres són una antena de ràdio generalment passiva que opera en la gamma de radiofreqüència de VHF.
El riòmetre es desenvolupava el 1950 per científics a la Universitat d'Alaska que estava investigant els efectes de propagació de la ràdio d'aurora. De vegades l'aurora ocasionava el fracàs complet de comunicacions per ràdio a un distància llarga amb avions en l'Àrtida, una qüestió d'assumpte considerable per les Forces Aèries de l'Exèrcit dels Estats Units en un temps de tensió amb la Unió Soviètica.

## Notes i referències

* C.G. Poc i H. Leinbach. El Riometer - Un Mecanisme per a la Mesura Contínua d'Ionospheric Absorption, Diligències de l'Institut de Radio Engineers Usa, Vol.47 pp. 315-320 febrer de 1959

## Referències

* ↑ Hunsucker, R.D.; J. K. Hargreaves. The High-Latitude Ionosphere and its Effects on Radio Propagation. Cambridge University Press, 2003.

## Enllaços externs

* Haarp 30 Mhz riòmetre
* «Riòmetre». Gran Enciclopèdia Catalana. Barcelona: Grup Enciclopèdia Catalana.
# Jason Queally

Jason Queally (Chorley, Lancashire, 11 de maig de 1970) va ser un ciclista britànic especialista en pista. Guanyador de dues medalles als Jocs Olímpics de Sydney, també ha guanyat diferents medalles als Campionats del món en pista.

## Palmarès

* 1999
** Campió d'Europa sub-23 en Velocitat per equips (amb Chris Hoy i Craig McLean)
* 2000
** Medalla d'or als Jocs Olímpics de Sydney en Quilòmetre contrarellotge
** Medalla de plata als Jocs Olímpics de Sydney en Velocitat per equips (amb Chris Hoy i Craig Maclean)
* 2003
** Campió de la Gran Bretanya en Quilòmetre
** Campió de la Gran Bretanya en Velocitat per equips
* 2005
** Campió del món de velocitat per equips (amb Chris Hoy i Jamie Staff)
* 2006
** Campió de la Gran Bretanya en Velocitat per equips
* 2010
** Campió d'Europa de Persecució per equips (amb Steven Burke, Edward Clancy i Andrew Tennant)
* 2011
** Campió de la Gran Bretanya en Velocitat per equips

### Resultats a la Copa del Món

* 1999
** 1r a Ciutat de Mèxic i Fiorenzuola d'Arda, en Velocitat per equips
** 1r a València, en Quilòmetre
* 2002
** 1r a Moscou, en Velocitat per equips
* 2003
** 1r a Ciutat del Cap, en Velocitat per equips
* 2004-2005
** 1r a Manchester, en Velocitat per equips
** 1r a Moscou, en Quilòmetre
* 2005-2006
** 1r a Moscou, en Quilòmetre

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Hinojos

Hinojos és un poble de la província de Huelva (Andalusia), que pertany a la comarca d'El Condado. Limita amb Almonte, Pilas, Chucena i Villamanrique de la Condesa.
Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 3482 | 3529 | 3548 | 3556 | 3544 | 3601 | 3591 | 3683 | 3726 | 3797 |
# Llibre sobre el mesurament de figures planes i esfèriques

El Llibre sobre el mesurament de figures planes i esfèriques (en àrab: كتاب معرفة مساحة الأشكال البسيطة والكريّة, Kitāb maʿrifah masāḥat al-ashkāl al-basīṭah wa-al-kuriyyah wa-al-kuriyyah) fou la més important de les obres dels Banū Mūssā (tres germans perses del segle ix que treballaven a Bagdad). En va fer una traducció al llatí l'astròleg italià del segle xii Gerard de Cremona, amb el títol Liber trium fratrum de geometria i Verba filiorum Moysi filii Sekir. L'obra originària en àrab, l'edità el polimata persa Nasṣīr-ad-Dīn at-Ṭūssí en el segle xiii. L'obra originària en àrab no es conserva pas, però el contingut se'n coneix per traduccions posteriors.
El tractat, que és un estudi de geometria, era semblant a dos llibres d'Arquimedes, Sobre la mesura del cercle i Sobre l'esfera i el cilindre. Va ser molt utilitzat en l'edat mitjana i citada per autors com ara Thàbit ibn Qurra, Ibn al-Hàytham, Leonardo de Pisa (en el seu Practica geometriae), Jordanus Nemorarius i Roger Bacon. Tracta els conceptes geomètrics d'àrea i volum, trisecció de l'angle, construcció i seccions còniques. Inclou teoremes desconeguts per als grecs.
Aquesta obra es va reeditar en llatí amb traducció a l'anglés per l'historiador estatunidenc Marshall Clagett, que també ha resumit com va influir l'obra en els matemàtics medievals.

## Vegeu també

* Matemàtiques en l'islam medieval

## Referències

* ↑ al-Dabbagh, 1970, p. 444.
* ↑ O'Connor «Banu Musa brothers». MacTutor History of Mathematics archive|MacTutor. University of St Andrews, 1999. [Consulta: 18 març 2023].
* ↑ Pascual, 2015, p. 117.
* ↑ O'Connor «Banu Musa brothers». MacTutor History of Mathematics archive|MacTutor. University of St Andrews, 1999. [Consulta: 18 març 2023].
* ↑ Casulleras, 2007.
* ↑ Papadopoulos, 2016, p. 5.
* ↑ al-Dabbagh, 1970, p. 445.
* ↑ Pingree, 1988.